23 



Paa Akugdlek-øen i Sydost-Bugten findes en Hule, som 

 for omtrent en Menneskealder siden har været beboet af en 

 Kivitok, og som vi havde Lejlighed til at undersøge. Den 

 ligger ikke langt fra den sydlige Kyst, i en Klipperevne, hvor 

 store nedfaldne Sten og Klippestykker, af hvilke Hulen er 

 dannet, gjør Passagen meget vanskelig. Aabningen dertil er 

 ikke større, end at man maa krybe paa alle Fire for at komme 

 ind, men indenfor udvider den sig, saa at man kan staa oprejst, 

 og den er selvfølgelig bælgmørk , saa at man maa have Lys 

 med for at kunne se sig om. For Øjeblikket er der ikke stort 

 andet at se end de nøgne Klippevægge, men i et Hjørne fandtes 

 endnu Resterne af hans Ildsted, hvor der laa nogen Aske. I 

 Midten af Hulen, hvis Gulv var alt andet end plant, fandtes et 

 Hul ned i Jorden af c. 3 Fods Dybde, som rimeligvis har tjent 

 ham til Forraadskammer. Aabningerne imellem de nedfaldne 

 Klippeblokke vare tilstoppede med Sten. Nu er det kun disse 

 Ubetydeligheder samt Sagnet, som minder om, at Stedet har 

 været beboet , men , da det blev fundet for c. 20 Aar siden af 

 afdøde Læge Pfaff, skal der have været et blødt Mosleje og 

 Kester af Ryper, Bær osv. — Nogle faa Skridt derfra findes 

 det Sted, hvor Kivitokken har begravet sig selv, da han følte 

 Døden nærme sig. Det er ligeledes en Hule , dannet af en 

 nedvæltet Klippeblok, men ikke nær saa stor. Aabningen er 

 ligesom ved den førstnævnte Hule meget smal, men indenfor er 

 der saa stor Plads, at man kan sidde oprejst og magelig ligge 

 udstrakt. Rundt om Klippeblokken sees endnu de kunstig op- 

 stablede Sten, som have lukket for Aabningerne, og som vise, 

 at han har tildannet sit Gravsted, medens han endnu havde 

 Kræfter. 



Da vi vare der, saaes ikke andet end Skelettet, men da 

 Dr. Pfaff fandt Hulen, laa han, ifølge Grønlændernes Udsagn, 

 endnu iført sin Sælhundeskindspels paa et Leje af Mos, og ved 

 Siden deraf Rester af Ryper, som viste, at han ikke var død af 

 Sult. Indgangen til Graven havde han selv lukkel indvendig 



